REFERAT DE APROBARE
al proiectului de hotărâre privind aprobarea modului de organizare a pazei bunurilor publice și ale cetățenilor, în cadrul Comunei Șoldanu, Județul Călărași, pentru anul 2023
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar, 
Având în vedere :
· [bookmark: _Hlk124966635]Proiectul de hotărâre nr. 5 din 12.01.2023 privind aprobarea modului de organizare a pazei bunurilor publice și ale cetățenilor, în cadrul Comunei Șoldanu, Județul Călărași, pentru anul 2023;
· Hotărârea Consiliului Local al Comunei Șoldanu nr. 30 din 20.04.2022 privind aprobarea Organigramei resurselor umane și Statului de funcții de la nivelul Primăriei Comunei Șoldanu, Județul Călăraşi, în anul 2022;
· Hotărârea Consiliului Local al Comunei Șoldanu nr. 4 din 27.01.2022 privind aprobarea modului de organizare a pazei bunurilor publice și ale cetățenilor, în cadrul Comunei Șoldanu, Județul Călărași, pentru anul 2022;
· Hotărârea Consiliului Local al Comunei Șoldanu nr. 32 din 30.06.2014 pentru Aprobarea Acordului de cooperare privind organizarea și exercitarea acțiunilor și activităților Departamentului Administrativ prin care se asigură satisfacerea nevoilor de utilitate și interes public general (paza) al comunelor semnatare.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003; 
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare.
Analizând prevederile:
· Legii nr. 333/2003 privind paza obiectivelor, bunurilor, valorilor și protecția persoanelor, cu modificările și completările ulterioare:
· art. 11 – Paza proprie se organizează în raport cu natura obiectivelor, a bunurilor și valorilor ce urmează a fi păzite, cu amplasarea, întinderea și vulnerabilitatea pe care le prezintă unele unități și locuri din incinta acestora, cu numărul de schimburi în care se desfășoară activitatea, punctele de acces și cu alte criterii specifice;
· art. 18 – (1) În localitățile rurale se organizează paza comunală.
(2) Primarul este obligat să ia măsuri pentru a asigura paza bunurilor publice și ale cetățenilor și răspunde pentru întocmirea planului de pază a comunei.
(3) Întocmirea planului de pază, instruirea și controlul personalului de pază din localitățile rurale se efectuează de către organele locale de poliție sau de structurile implicate în activitatea de pază.
(4) Modalitățile de efectuare a pazei în mediul rural se stabilesc prin hotărâre a consiliului local, după consultarea prealabilă a locuitorilor, în formele prevăzute de lege.
(5) Plata serviciilor de pază în mediul rural, precum și procurarea de echipamente de protecție, însemne și mijloace de apărare sau utilitare, necesare bunei executări a serviciului de pază, se asigură din bugetul local. Pentru plata serviciilor de pază, consiliile locale pot institui taxe speciale, conform legii.
· Legii nr. 273/2006 privind finanțele publice locale, cu modificările și completările ulterioare;
· Art. 30. - (1) Pentru funcționarea unor servicii publice locale, create în interesul persoanelor fizice și juridice, consiliile locale, județene și Consiliul General al Municipiului București, după caz, aprobă taxe speciale. 
   (2) Cuantumul taxelor speciale se stabilește anual, iar veniturile obținute din acestea se utilizează integral pentru acoperirea cheltuielilor efectuate pentru înființarea serviciilor publice de interes local, precum și pentru finanțarea cheltuielilor curente de întreținere și funcționare a acestor servicii. 
   (3) Prin regulamentul aprobat de autoritățile deliberative se vor stabili domeniile de activitate și condițiile în care se pot institui taxele speciale, modul de organizare și funcționare a serviciilor publice de interes local, pentru care se propun taxele respective. 
   (4) Hotărârile luate de autoritățile deliberative, în legătură cu perceperea taxelor speciale de la persoanele fizice și juridice plătitoare, vor fi afișate la sediul acestora și publicate pe pagina de internet sau în presă. 
   (5) Împotriva acestor hotărâri persoanele interesate pot face contestație în termen de 15 zile de la afișarea sau publicarea acestora. După expirarea acestui termen, autoritatea deliberativă care a adoptat hotărârea se întrunește și deliberează asupra contestațiilor primite. 
  (6) Taxele speciale se fac venit la bugetul local și se încasează numai de la persoanele fizice și juridice care beneficiază de serviciile publice locale pentru care s-au instituit taxele respective.
· Codului fiscal aprobat prin Legea nr. 227/2015, cu modificările și completările ulterioare:
· art. 454 lit. d) - Impozitele și taxele locale sunt după cum urmează: ... taxele speciale.
· art. 484 – (1) Pentru funcționarea unor servicii publice locale create în interesul persoanelor fizice și juridice, precum și pentru promovarea turistică a localității, consiliile locale, județene și Consiliul General al Municipiului București, după caz, pot adopta taxe speciale. 
   (2) Domeniile în care consiliile locale, județene și Consiliul General al Municipiului București, după caz, pot adopta taxe speciale pentru serviciile publice locale, precum și cuantumul acestora se stabilesc în conformitate cu prevederile Legii nr. 273/2006 privind finanțele publice locale, cu modificările și completările ulterioare. 
   (3) Taxele speciale se încasează numai de la persoanele fizice și juridice care beneficiază de serviciile oferite de instituția sau serviciul public de interes local, potrivit regulamentului de organizare și funcționare al acestora, sau de la cele care sunt obligate, potrivit legii, să efectueze prestații ce intră în sfera de activitate a acestui tip de serviciu. 
· [bookmark: _Hlk124964087]Ordonanței de urgență a Guvernului nr. 57/2019 privind Codul administrativ, cu modificările și completările ulterioare:
· art. 129 alin. (2) lit. d) - Consiliul local exercită atribuții privind gestionarea serviciilor de interes local;
· art. 129 alin. (7) lit. g) - În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: ordinea publică. 
Față de elementele prezentate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, vă propun adoptarea unei hotărâri privind aprobarea modului de organizare a pazei bunurilor publice și ale cetățenilor, în cadrul Comunei Șoldanu, Județul Călărași, pentru anul 2023, în forma prezentată.
	
[bookmark: _Hlk125535109]p. Primarul Comunei Șoldanu, 
Valeriu MUSTĂȚEA
Viceprimarul Comunei Șoldanu cu atribuții de primar

